
แผนพัฒนาท้องถิ่น พ.ศ. (๒๕๖๑ – ๒๕๖๕)
แก้ไข ครั้งที่ ๑/๒๕๖๓





เทศบาลตำบลนาบอน
อำเภอนาบอน
จังหวัดนครศรีธรรมราช

งานวิเคราะห์นโยบายและแผน
สำนักปลัดเทศบาล
คำนำ
ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม (ฉบับที่ 3) พ.ศ. ๒๕61 กำหนดให้องค์กรปกครองส่วนท้องถิ่นจัดทำแผนพัฒนาท้องถิ่นขึ้น เพื่อกำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอแผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า และให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่น และใช้เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม แต่ละปีงบประมาณในช่วงของแผนนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น และได้มีการประกาศใช้แผนพัฒนาท้องถิ่น (พ.ศ.2561-2565)     เพิ่มเติมและเปลี่ยนแปลง ครั้งที่ ๑/๒๕๖๓ ไปแล้ว เมื่อวันที่ 4 มีนาคม 256๓

		เทศบาลตำบลนาบอน มีความจำเป็นต้องแก้ไขแผนพัฒนาท้องถิ่น (พ.ศ.2561-2565) เพื่อให้ให้มีความสอดคล้องกับสถานการณ์ในปัจจุบันและใช้เป็นแนวทางในการปฏิบัติ และดำเนินการตามอำนาจหน้าที่ต่อไป

-๑-
เหตุผลและความจำเป็น
ในการจัดทำแผนพัฒนาท้องถิ่น (พ.ศ.2561-2565) แก้ไข ครั้งที่ ๑/2563

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 
ข้อ 21 การแก้ไขแผนพัฒนาเป็นอำนาจของผู้บริหารท้องถิ่น
“เมื่อผู้บริหารท้องถิ่นได้เห็นชอบแผนพัฒนาที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอ และจังหวัดทราบด้วย”
		เทศบาลตำบลนาบอน มีความจำเป็นที่จะต้องดำเนินการจัดทำแผนพัฒนาท้องถิ่น         (พ.ศ. ๒๕61 – ๒๕๖๕) แก้ไข ครั้งที่ ๑/256๓ เพื่อให้มีความเหมาะสม สอดคล้องกับปัญหาและความต้องการของประชาชน และเพื่อให้สามารถแก้ปัญหาความจำเป็นเร่งด่วน ทันต่อสถานการณ์ในปัจจุบัน อีกทั้งใช้เป็นกรอบในการพิจารณาจัดสรรงบประมาณต่อไป รายละเอียดดังนี้

บัญชีครุภัณฑ์
แผนงานบริหารงานทั่วไป
๑. จัดซื้อเครื่องสูบน้ำดับเพลิงชนิดหาบหาม
เหตุผลความจำเป็น
เพื่อเพิ่มศักยภาพและความพร้อมให้บริการประชาชน และต้องการแก้ไขปีงบประมาณที่จะดำเนินการ จากปี ๒๕๖๓ เป็นปี ๒๕๖๔ จึงขออนุมัติแก้ไขประเภทครุภัณฑ์การเกษตร จัดซื้อเครื่องสูบน้ำดับเพลิงชนิดหาบหาม จำนวน ๑ เครื่อง ในแผนพัฒนาท้องถิ่น (พ.ศ. 25๖1-256๕) แก้ไข ครั้งที่ ๑/256๓

